OpenLLM-France/wikimedia huggingface dataset:
# Il buono, il brutto, il cattivo

Il buono, il brutto, il cattivo italieraz, (The Good, The Bad and The Ugly, ingelesez) 1966an Sergio Leone zinema zuzendari italiarrak zuzendu zuen spaghetti westerna da. Ingelesezko izenburuaren itzulpena Zintzoa, gaiztoa eta itsusia da eta hiru pertsonaia nagusiei egiten die erreferentzia.
Filma italiar produkziokoa da, baina Espainia, Mendebaldeko Alemania eta Ameriketako Estatu Batuek ere parte hartu zuten. Antzezle nagusiak estatubatuarrak dira; hala ere, italiar eta espainiar antzezleek egin zituzten bigarren mailako paperak. Horrelako koprodukzioetan egin ohi zen moduan, antzezleek haien berezko hizkuntzak erabili zituzten grabaketan, eta gero zegokion hizkuntzara bikoiztu ziren ahotsak.
Italian (Erromako estudioetan) eta Espainian (Burgosen eta Almerian) egin ziren grabaketak. Musika Ennio Morriconerena da, eta gaur egun western musikarekin lotzen diren doinu ezagunenetakoak sortu zituen film hartarako.
| | Il buono, il brutto, il cattivo Filmaren hasierako doinua |
| Arazoak fitxategi hau entzuteko? Ikus multimedia laguntza. ||
Ziurrenik zinema historiaren filmerik ospetsuena da, spaghetti westernaren quintessenza. Dolarraren trilogiaren hirugarren atala da.
Dolarraren trilogia bi pertsonaiatik hirura pasatzen dira:

## Sinopsia

Oharra: Atal honek istorio osoa edo amaiera argitzen du.
Filma 1862an kokatua da, Amerikar Estatu Batuak gerra zibilean zebiltzan garaian. Angel eyes edo "Aingeru begi" deritzon mertzenarioak (Lee Van Cleef) konfederatuek ezkutaturiko urrearen berri jakin du eta altxorra eskuratzekotan abiatu da. Bestalde, altxor horren ezagutza eskuratu dute kasualitatez Blondie edo "Ilehoria" deitzen duten sari ehiztariak (Clint Eastwood) eta Tuco bidelapurrak (Eli Wallach). Altxorra hilerri batean datza ezkutuan; Tucok hilerria zein den badaki eta Blondiek berriz altxorra azpian lurperatua duen hilarriaren izena ezagutzen du. Gerra inguruan dutelarik altxorra lortzeko pertsonaien arteko norgehiagokak, traizioak eta azpijokoak kontatzen ditu filmak.

## Aktoreak

* Clint Eastwood: il Biondo
* Eli Wallach: Tuco Ramírez
* Lee Van Cleef: Sentenza
* Aldo Giuffré: capitano Clinton
* Mario Brega: caporale Wallace
* Luigi Pistilli: Pablo Ramírez
* Rada Rassimov: María
* Enzo Petito: proprietario dell'emporio
* Claudio Scarchilli: peon messicano
* Livio Lorenzon: Baker
* Antonio Casale: Jackson / Bill Carson
* Sandro Scarchilli: uomo di Sentenza
* Benito Stefanelli: uomo di Sentenza
* Angelo Novi: monaco

## Kanpo estekak

(Ingelesez) Azken dueloa 6:38 www.youtube.com-ten
* Datuak: Q41483
* Multimedia: Il buono, il brutto, il cattivo (film) / Q41483
# Il capitale umano

Il capitale umano 2013ko Paolo Virzì italiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Gabon gauean, auto batek Brianzarako bidean zegoen eta eskola pribatu batean lan egiten zuen zerbitzari bat harrapatu du. Gidariak ihes egiten du, eta zerbitzaria kalean etzanda eta larri zaurituta uzten du. Zerbitzaria ospitaleratuta dago eta heriotzatik gertu dago. Hurrengo egunean, Milango bi familia ezagunen bizitzak lotuta daude.

## Aktoreak

* Fabrizio Bentivoglio: Dino Ossola
* Valeria Bruni Tedeschi: Carla Bernaschi
* Fabrizio Gifuni: Giovanni Bernaschi
* Valeria Golino: Roberta Morelli
* Matilde Gioli: Serena Ossola
* Guglielmo Pinelli: Massimiliano Bernaschi
* Luigi Lo Cascio: Donato Russomanno
* Giovanni Anzaldo: Luca
* Gigio Alberti: Giampi
* Bebo Storti: inspektorea
* Michael Sart: Jean Louis
* Silvia Cohen: Adriana Crosetti
* Gianluca Di Lauro: Fabrizio
* Paolo Pierobon, Lucaren osaba

## Erreferentziak

* ↑ Capitale umano candidato Italia a Oscar

## Kanpo estekak

* Datuak: Q15614707
# Il colosso di Rodi

Il colosso di Rodi (eusk.: 'Rodasko kolosoa'), 1961eko Sergio Leone italiar zinema zuzendariaren ezpata eta sandalia edo peplum film bat da. Rodasko kolosoan oinarritutako filma da. Rory Calhoun, Lea Massari, Georges Marchal, Conrado San Martín eta Ángel Aranda aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
K.a. 280. urtea, Antzinako Grezia. Dario (Rory Calhoun) Atenasko heroia Rodas uhartean bere osaba Lisipo (George Rigaud) bisitatu eta egun batzuetako atsedenaz gozatzen ari da, bide batez eraikitzetik amaitu berri duten Rodasko kolosoa miresteko parada izango du. Baina, bat-batean, Serse (Roberto Camardiel) uharteko errege tiranoaren aurka altxatu diren esklaboen matxinadak asaldatuko du. Sersek matxinada zapaltzeko feniziarrekin aliantza burutzen saiatuko da.

## Aktoreak

* Rory Calhoun – Dario
* Lea Massari – Diala
* Georges Marchal – Peliokles
* Conrado San Martín – Thar
* Ángel Aranda – Koros
* Mabel Karr – Mirte
* Mimmo Palmara – Ares
* Roberto Camardiel – Serse erregea
* Alfio Caltabiano – Kreonte
* George Rigaud – Lisipo

## Kanpo estekak

* IMDBko fitxa irakurgai (Ingelesez)
* Datuak: Q1194870
# Idi musketadun

Idi musketaduna (Ovibos moschatus) bobidoen familiako ugaztun artikoa da, bere larru lodiaz eta arrei darien kiratsaz nabari dena. Musketa usain horrek araldian emeak erakartzen ditu. Idi musketadunak Ipar Amerikako Artikoan bizi dira, batez ere Groenlandian, nahiz eta Suedia, Siberia eta Norvegia ere espezimenak izan.

## Erreferentziak

* ↑ EHU: Egungo Euskararen Hiztegia
* Datuak: Q184004
* Multimedia: Ovibos moschatus / Q184004
* Espezieak: Ovibos moschatus
# Idia (zodiakoa)

Idia (牛) Txinatar egutegiko zodiakoko hamabi animalietatik bigarrena da. Normalki idi gisa itzultzen dena txinerako niú da (牛), behi, zezen, ur bufaloa eta bestelako bobinoak izendatzeko erabiltzen den hitza. Idia, beraz, arra, emea, neutroa eta singularra edo plurala izan daiteke. Idiaren Urtea Enbor Lurtarreko chǒu (丑) ikurrarekin ere adieraz daiteke. Idiaren Urteak ziklikoki ezberdintzen dira Enbor Zelestialan duten korrelazioaren arabera, ziklo hirurogeitar bakoitzean bost aldiz errepikatzen delarik Idiaren Urtea. Bost Idi mota daude zikloan, Wu Xingaren arabera: Metala, Ura, Zura, Sua, eta Lurra. Idiaren Urtearen aurretik Arratoiaren Urtea izaten da, eta, ondoren, Tigrearen Urtea dator.
Ziklo hirurogeitarrean gertatutako azken Idiaren Urtea 2021eko otsailaren 12an hasi zen, Lurra ikurrekoa.

## Kanpo estekak

* Datuak: Q599644
* Multimedia: Ox (zodiac) / Q599644
# Idi-mihi (onddoa)

    Artikulu hau onddoari buruzkoa da; beste esanahietarako, ikus «Idi-mihi».
Idi-mihi edo Idi-mina (Fistulina hepatica) Fistulinaceae familiako onddo espezie bat da. Aurretik tutuak eta gaineko geruza kenduta, gordinik edo egosita entsaladan jan daiteke, era berean, frijituta edo birrineztatuta ere jan daiteke. C bitaminan oso aberatsa da, eta zitriko askok baino gehiago du.

## Deskribapena

Kapela: Masa haragitsua eta likatsua, 10-20 cm-ko diametrokoa eta 2-3 cm-ko lodiera duena, mihi edo giltzurrun itxurakoa, gorri-odol koloreko papilaz osatua edo gibel kolorekoez.
Tutuak eta poroak: Finak, motzak, zilindrikoak, horixkak, poro txikietan amaitzen direnak, biribilak krema kolorekoak edo arrosak.
Hanka: Alboan, motza eta lodia (batzuetan oinik gabe), kapelaren kolore berekoa.
Haragia: Trinkoa, zuntzuna, lodia, odolaren antzeko likido batez betetako zainekin, ebakitzean jariatzen duena, garratz samarreko zaporearekin.
Etimologia: Fistulina terminoa fistulako hodiaren txikigarria da. Hepática epitetoa latinetik dator, gibela esan nahi duen "hepatikos" hitzetik. Gibelaren antza duelako.

## Jangarritasuna:

Ale gazteak gordinik kontsumi daitezke entsaladan, edo beste edozein perretxiko bezala kozinatuta. Zahartzen denean larrukara da.

### Nahasketa arriskua

Bere generoko bakarra izanik, nahastezina da.

## Sasoia eta lekua

Ekainetik udazkenera arte, haritzen, gaztainondoen eta abarren motzondo eta enborretan.

### Banaketa eremua

Europa, Ipar Amerika, Asia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 621 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 494 or. ISBN 978-84-617-0196-4..
* ↑ (Gaztelaniaz) Cetto, Bruno.. (1987). Guia de los hongos de Europa. Ediciones Omega, S. A. Barcelona, 567 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bauer Carlo Alberto. (1982). Los Hongos de Europa. Ediciones Omega, S. A., Barcelona, 356 or. ISBN 84-282-0666-X..

## Kanpo estekak

* Datuak: Q631566
* Multimedia: Fistulina hepatica / Q631566
# Idi larrutua

Idi larrutua (frantsesez Le Boeuf écorché) Rembrandt herbeheretar margolariak 1655an egindako olioa ohol gaineko margolana da, egilearen ezagunenetariko bat. «REMBRANDT F: 1655» izenpea darama eta Rembrandtek bere helduaroan margotu zuen, 1655ko porrota baino lehen.

## Azterketa

Oso margolan berezia da bai gaiagatik, ez baitzen batere ohikoa bere lanetan, bai erakusten duen kalitateagatik. Dena dela, badago egilearen beraren antzeko beste lan bat, 1643an egina eta egun Glasgowko Kelvingrove arte museoan erakusten dena. Horren arabera, zenbait espezialistek lan hauek argiaren eta margoen gaineko aldaketak gauzaki berean aztertzeko eginiko lanak direla baieztatu dute.
Izadi hila bezala azter daiteke, aldi berean memento mori edo bizitzaren iheskortasunaren gaiaren inguruko hausnarketa ikus daiteke "Idi larrutuan". Horrelako irudiak Herbehereetako Urrezko Aroaren margolaritzan ez ziren arraroak, batez ere genero-eszenetan; eta hori da, alegia, margolan honek sortu duen polemika ezen animaliaren gorpuaren atzealdean emakume bat ikus daiteke eta, horren arabera, izadi hila baino gehiago genero-eszenaren margolana izango litzateke.
Lan honek gaur egungo bertsio batzuk izan ditu, bestak beste, Eugène Delacroix, Honoré Daumier, Francis Bacon eta Chaïm Soutine margolarien eskutik.

## Erreferentziak

* ↑ http://arte.laguia2000.com/pintura/buey-desollado-rembrant

## Kanpo estekak

* (Frantsesez):Louvre museoaren webguneko informazioa.
* (Frantsesez):Margolanari buruzko komentarioa.
* Datuak: Q3646498
* Multimedia: The Slaughtered Ox by Rembrandt / Q3646498
# Idi Bihotz

    Artikulu hau musika taldeari buruzkoa da; lorea gaitzat duena beste hau da: «Tulipa»
Idi Bihotz 1996an Bilbon sortu zen metal musika taldea da.

## Historia

1996ko abuztuan Basurtuko lau gaztek (Mikel, Gorka, Iban eta Josu) musika talde bat sortzeari ekin zioten. 1997an beren lehenengo diskoa kaleratu zuten: Herriaren taupada. Lan kontuak zirela medio, Josuk atsedena hartzea erabaki zuen eta Idi Bihotzekoek, bitartean, Subliminal taldeko Julen Gil bateriajolea kontratatu zuten. Azkenik, Josuk taldea utzi eta Julenek geratzea erabaki zuen, beste ordezko bateria bat aurkitu arte. 1997ko uztailean Idi Bihotzen bateriajolea izateko prest zegoen Albaro ezagutu eta talderako hartu zuten.
1999ko otsailean Arimaerratu diskoa grabatu zuten Elkarreko estudioetan. Urte bereko apirilaren 6an kaleratua izan zen, eta lau egun geroago, Lesakako Atxaspi tabernan aurkeztu zuten. Horrekin, ARIMAERRATOUR izeneko bira hasi zuten. Hala ere, zenbait ezbehar gertatu ziren, Gorkak auto-istripuan bi lagun galtzeaz gain, Iñigo Egiluz taldekideen laguna Kolonbian hil zen paramilitarren eraso baten ondorioz. Hori zela-eta hainbait kontzertu bertan behera utzi behar izan zituzten.
2000ko irailaren 25ean Elkarreko estudioetan Negarraren amorrua diskoa grabatzen hasi ziren. Diskoa Durangoko Azokan aurkeztu eta "Negarraren Amorrua Tour 2000" birari hasiera eman zioten. Birako kontzertuen bideoekin Infernuaren azken hauspoan bideoa kaleratu zuten 2001eko Durangoko Azokan. Ondoren oporraldi bat hartu zuten. Mikelek, Gorkak eta Albarok Flyin' Freak sortu zuten Noraezean taldeko Pedro "aitite" eta German "Jimy" Ulaciarekin.
2002ko irailaren 16an beren laugarren diskoaren grabaketari ekin zioten Andoaingo Garate estudioetan. 2003ko urtarrilaren 10ean "In Girum Tour 2003" birari hasiera eman zioten Bilboko Kafe Antzokian. Martxoaren 8an Mikelek ezker eskuko eskafoidesa hautsi zuen futbolean ari zela. Beraz, birari bertan ez uzteko, Adrian gitarrajolea hartu zuten kontzertuetarako.
2006an beren bostgarren diskoa kaleratu zuten Odola sutan.
2010ean, hamalau urteren ostean, talde bezala banandu ziren. Urriaren 29an eman zuten azken kontzertua, Bilboko Kafe Antzokian.

## Taldekideak
### Oraingoak

* Mikel Barba (gitarra eta ahotsa)
* Gorka Barba (gitarra)
* Iban Huarte (baxua)
* Albaro Alonso (bateria)
* Adrián pekkory (gitarra)

### Lehenagokoak

* Josu (bateria)
* Julen (bateria)

## Diskografia

* Herriaren taupada (1997, Oihuka)
* Arimaerratu (1999, Oihuka)
* Negarraren amorrua (2000, Oihuka)
* Infernuaren azken hauspoan (2001, Oihuka)
* Amaigabe berria (2002, Oihuka)
* Odola sutan (2006, Oihuka)
* Idi Bihotz (zuzenean) (2007, Santo Grial)

## Ikus, gainera

* Euskal Herriko musika garaikidea
* Bilboaldeko musika taldeak

## Kanpo estekak

* Idi Bihotzen webgunea
* Taldearen MySpacea
* Datuak: Q12259405
# Idi-mihi

    Artikulu hau loreari buruzkoa da; beste esanahietarako, ikus «Idi-mihi (onddoa)».
Idi-mihia (Anchusa azurea) Boraginaceae familiako espezie baten izen arrunta da, Europan, mendebaldeko Asian eta ekialdeko Magreben jatorria duena

## Erreferentziak

* ↑ Euro+Med PlantBase Anchusa azurea

## Kanpo estekak

* Datuak: Q2339051
* Multimedia: Anchusa azurea / Q2339051
* Espezieak: Anchusa azurea
# Ignacio Gracia

Ignacio Miguel Gracia Arregi (Errenteria, 1955eko azaroaren 30a), Iñaki de Renteria ezizenaz ezaguna, etakidea izan zen.
Gaztetatik ETAn sartua, 1977ko amnistia eta gero klandestinitatera itzuli zen. 1981ean eta 1982an atxilotua, 1987an muga zeharkatu zuen. 1992an Bidarten atxilotu zutenean, ETAko buruzagi nagusienetariko bat izan zen. 2011n espetxetik atera zen.

## Erreferentziak

* ↑ EiTB. (2011/07/14). Iñaki de Renteria ETAko buruzagi ohia espetxetik atera da. .
* Datuak: Q924154
# Ignacio Gogeaskoetxea

Ignacio Gogeaskoetxea (Markina, 1825 – Lekeitio, 1881) bizkaitar euskaltzale, itzultzaile eta apaiza izan zen. Filosofia eta Letretako ikasketak egin zituen Oñatiko Unibertsitatean, eta apai izateko ikasketak Toledokoan. Ondoren, Salamancara joan zen Kanon eta Teologiako goi-ikasketak egitera. Doktoretza lortu ondoren, Markinako parrokian jarri zen apaiz. Euskarari buruzko lan batzuk utzi zituen. Aipagarria da Apología de la lengua bascongada. Frai Luis Leongoaren obrak euskaratu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12259462
# Ignacio Iriarte

Ignacio Iriarte Zabala (Azkoitia, 1621 – Sevilla, 1685) gipuzkoar margolari barrokoa izan zen.

## Bizitza eta lanak

22 urte zituela Sevillan jarri zen bizitzen, eta paisaiak margotzen nabarmendu zen berehala. Francisco Herrera Zaharraren ikaslea eta Bartolomé Esteban Murillo margolari handiaren laguna izan zen. Iriarteren obrak euskal pinturaren harribitxitzat hartuak dira mundu guztian zehar. Bere margolanik gehienak partikularren eskuetan eta Prado, Louvre eta San Petersburgoko museoetan daude ikusgai.
Margolan ezagunenak San Ignazio; San Frantzisko Paduakoa; Abrahamen sakrifizioa (San Telmo museoa, Donostia); Herri menditsu eta basotsua, aintzira baten ondoan (Prado, Madril); Paisaia: dorre bat harkaitz baten gainean eta aintzira bat (Prado, Madril); Paisaia: moztutako zuhaitz enborra erreka baten ondoan (Prado, Madril) eta Paisaia: hondakinak muino batean, ibai baten ertzean (Prado, Madril) dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Ignacio Iriarte Zabala. in: Auñamendi Eusko Entziklopedia. euskomedia.org (Noiz kontsultatua: 2015-10-09).
* Datuak: Q5823975
* Multimedia: Ignacio de Iriarte / Q5823975
# Ignacio García Erguin

Ignacio García Erguin (Bilbo, 1934ko uztailaren 22a - ) euskal herritar margolari espresionista da.
Frantzian eta Alemanian egin zituen Pintura ikasketak. Espainian, Estatu Batuetan, Polonian, Mexikon, Italian eta Suitzan eginiko erakusketetan izan du parada bere pintura-lanak ezagutarazteko. Obra nagusiak: Toledoko ikuspegiak eta Bermeoko azoka.
Egungo euskal herritar margolaririk ezagunenetariko bat da, jaioterrian Athletic Club edo San Anton Elizarako ere lan egin duena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Auñamendi Eusko Entziklopedia. Ignacio García Ergüin. .
* Datuak: Q12259458
* Multimedia: Ignacio García Ergüin / Q12259458
# Ignacio García López

Ignacio García López (Madril, 1924ko irailaren 5a - ib., 2017ko abenduaren 20a) espainiar politikari bat izan zen.
Frente de Juventudes erakundean hasitakoa, Bizkaiko gobernadore zibila izan zen. Adolfo Suárezen aldekoa, 1976an azken Mugimenduaren Idazkari Nagusi-Ministro bihurtu zuen. Hurrengo urtean, senatari izendatu zuten. 1979an Madrilen Zentro Demokratikoaren Batasunaren koordinadorea izan zen.

## Erreferentziak

* ↑ «Ignacio García López» El País 1976/07/08.
* Datuak: Q3391142
# Ignacio Gonzalez de Kareaga

Ignacio del Sagrado Corazón de Jesús Miguel Adolfo Gonzalez de Kareaga Urkixo (Bilbo, 1898ko otsailaren 4a - ?) bizkaitar abokatu eta politikaria izan zen.
Deustuko Unibertsitatean zuzenbidea ikasi zuen. Bere ibilbide politikoa mugimendu tradizionalista espainolarekin lotua egon zen. 1918an Junta Central Carlista-ko idazkaria zen. Vázquez de Mellak aurrera eraman zuen banaketan, Ignacio banatu zirenekin joan zen eta 1919an Bizkaiko Acción Tradicionalista-ko idazkari izendatu zuten.
1918an diputatu hautatu zuten Burgos ordezkatuz eta hurrengo urtean berriro Tolosa ordezkatuz.

## Erreferentziak

* ↑ Bilbaopedia. Ignacio González de Careaga Urquijo. .
* Datuak: Q20015291
# Ignacio Hidalgo de Cisneros

Ignacio Hidalgo de Cisneros López de Montenegro (Gasteiz, Araba, 1894ko uztailaren 11 – Bukarest, Errumania, 1966ko otsailaren 9a) arabar militarra izan zen.

## Biografia

Militar tradizioko familia aristokratiko batean hazia, Melilla izan zuen lehen destinoa Espainiako Armadan, Ait Ulixek kabila bonbardatzeko. Iperitako lehergailu kimikoak bota zituen hegaldi horietan, gerora damuz kontatu zuen bezala.
Errepublikazalea eta sozialista zen. 1930ean Frantziara erbesteratu behar izan zuen, urte hartan monarkiaren aurkako saio batean parte hartu baitzuen. Constancia de la Morarekin ezkondu zen. Espainiako Gerra Zibila hasi zenean, aireko indarren buru egin zuten. Alderdi komunistako kide zen. Gerra bukatu ondoren, Errumaniara joan eta han bizi izan zen.
Arras interesgarria da haren oroitzapen-liburua, Cambio de rumbo (bi liburuki).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q276943
* Multimedia: Ignacio Hidalgo de Cisneros / Q276943
# Hypnotize (System of a Down)

Hypnotize (euskaraz Hipnotizatu) System of a Down estattubatuar metal alternatibo musika taldeko abesti bat da. 2005ean izen bereko Hypnotize diskoaren barnean kaleratu zuten.

## Kanpo estekak

* Hypnotize abestia entzungai (Ingelesez)
* Datuak: Q45539
# Hypnotize

Hypnotize System of a Down taldearen bosgarren diskoa da, Mezmerize/Hypnotize disko bikoitzaren bigarren zatia dena. 2005eko azaroan argitaratu zen, lehen zatia baino sei hilabete beranduago.

## Kantuen zerrenda

* Attack (Daron Malakian, Serj Tankian) 3:06
* Dreaming (Daron Malakian, Shavo Odadjian, Serj Tankian) 3:59
* Kill Rock 'N Roll (Daron Malakian) 2:27
* Hypnotize (Daron Malakian, Serj Tankian) 3:09
* Stealing Society (Daron Malakian, Serj Tankian) 2:58
* Tentative (Daron Malakian, Serj Tankian) 3:37
* U-Fig (Daron Malakian, Shavo Odadjian, Serj Tankian) 2:55
* Holy Mountains (Daron Malakian, Serj Tankian) 5:28
* Vicinity of Obscenity (Daron Malakian, Serj Tankian) 2:51
* She's Like Heroin (Daron Malakian) 2:44
* Lonely Day (Daron Malakian) 2:47
* Soldier Side (Daron Malakian) 3:40

## Kanpo estekak

* Datuak: Q318954
# Hypo-Arena

Hypo-Arena edo Wörthersee Stadion (euskaraz Hipo Estadioa edo Wörthersee Estadioa) Austriako Klagenfurt hirian kokatuta dagoen futbol zelaia da. UEFA Euro 2008a ospatu zen bertan eta 32.000 lagunentzako eserlekuak ditu.

## Kanpo estekak

* Datuak: Q216167
* Multimedia: Wörtherseestadion / Q216167
# Hypnogaja

Hypnogaja (hip-nō-gä-zhä ahoskatua) Los Angelesen 2000. urtean sortutako rock musika taldea da. Jason "ShyBoy" Arnold abeslariak, Mark Nubar Donikian teklatu-joleak, Adrian Barnardo bateria-joleak, Bryan Farrar baxu-joleak eta Abe Parker gitarra-jotzaileak osatzen dute taldea.

## Diskografia
### Estudioko diskoak

* 1999: Revolution
* 2002: Post-Hypnotic Stress Disorder
* 2003: Kill Switch
* 2005: Below Sunset
* 2009: Truth Decay

### Bildumak eta besteak

* 2003: Bridge To Nowhere (bakarrik Alemanian merkaturatua)
* 2004: White Label, Vol. 1
* 2006: Acoustic Sunset: Live At The Longhouse
* 2007: Audio From Last Night's Dream
* 2007: Mixtape

### EPak eta Singleak

* 2008: The March
* 2009: I Can See Into Forever (Sammy Allen featuring Hypnogaja)
* 2009: Apocalyptic Love Song
* 2009: Worship Me (I'm On TV)
* 2010: Welcome To The Future / On The Radio [Digital 45]

### Bideoak

* Nothing Box
* Home
* They Don't Care
* Misery
* Quiet
* Silver Star
* The Spaceman (Live Acoustic Version)
* The March
* Apocalyptic Love Song (Live Acoustic Version)
* Things Will Never Be The Same

## Taldekideak
### Egungoak

* Jason "ShyBoy" Arnold – abeslaria
* Adrian Barnardo - bateria
* Mark Nubar Donikian – teklatuak
* Bryan Farrar - baxua
* Abe Parker - gitarra

### Utzitakoak

* Sandy Brown – atzeko ahotsak
* Sean "Dr." Brooks – teklatuak
* Leif Bunting – baxua
* Jean-Yves "Jeeve" Ducornet - gitarra
* Tim Groeschel – bateria, gitarra

## Kanpo estekak

* Webgune ofiziala
* Hypnogajaren Myspace gunea
* Hypnogajaren YouTube kanala
* Datuak: Q1641234
# Hypnos monopterygius

Hypnos monopterygius Hypnos generoko arraina da. Ikaraio espezie bat da, Australian bakarrik bizi dena, kostako uretan ohikoa 80 metroko sakonera baino gutxiago duten lekuetan. Espezie monotipiko edo bakarra da bere genero eta familian. Aditu batzuen ustetan ez da familia bat baizik eta Torpedinidae familiaren barnean dagoen subfamilia, Hypninae izenekoa..
Hegats pektoralak oso handiak ditu, eta isatsa oso laburra. Beste hegats guztiak (dortsalak eta kaudalak) atzealdean ditu, eta horregatik udare forma oso berezia du. Marroia da goiko aldean, eta begi txikiak ditu.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Hypnos monopterygius », FishBase webgunean. Bertsioaren data: 2006(e)ko apirila.
* ↑ Last, P.R.; Stevens, J.D.. (2009). Sharks and Rays of Australia. (2. argitaraldia) Harvard University Press, 324–325 or. ISBN 0-674-03411-2..
* ↑ Bigelow, H.B. & W.C. Schroeder. (1953). Fishes of the Western North Atlantic, Part 2. Sears Foundation for Marine Research, Yale University, 80–96 or..

## Kanpo estekak

* FishBase.org
* Datuak: Q865792
* Multimedia: Hypnos monopterygius / Q865792